Շաբաթ 21 ապրիլ 2018-ին, Ֆրանչիսկոս Սրբազան Քահանայապետը, ի շարս այլ պաշտօնական հանդիպումներուն, Սուրբ Պետրոսի հրապարակին վրայ ունկնդրութիւն շնորհեց՝ Իտալիոյ Պոլոնիա եւ Չեզենա թեմերու՝ 13 հազար հաւատացեալներուն, որոնք ուխտագնացութեամբ ժամանած են Հռոմ, այցելելու համար Սուրբ Պետրոսի դամբանը ու Անոր յաջորդին իրենց շնորհակալութիւնը յայտնելու, անցեալ Հոկտեմբեր մէկին այդ երկու թեմերուն կատարած հովուական այցելութեան համար։